
Z A P I S N I K
13. sjednice Vijeća Mjesnog odbora Trnava
održane 15. lipnja 2022. 
u sjedištu Mjesnog odbora, Resnički put 1A
s početkom u 19:00 sati

NAZOČNI ČLANOVI VIJEĆA: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.

NENAZOČNI ČLANOVI VIJEĆA: Kristijan Iličić i Nikola Vratarić.

OSTALI NAZOČNI:

-Silvestar Smrekar, stručni referent za rad gradske četvrti i mjesnih odbora.
Predsjedava Ivan Vrgoč, predsjednik Vijeća.

Zapisnik vodi Silvestar Smrekar, stručni referent za rad gradske četvrti i mjesnih odbora.

Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Bez rasprave, Vijeće prihvaća tekst zapisnika 12. sjednice Vijeća, održane 17. svibnja 2022, bez izmjena.
Predsjednik predlaže dodatne točke dnevnog reda :
„1. Izglasavanje nepovjerenja potpredsjedniku Vijeća Kristijanu Iličiću, 2. Izbor potpredsjednika Vijeća, 3. Promjena Statuta Grada Zagreba, 4. Prijedlog odluke o izmjenama i dopuni Odluke o davanju u zakup i na drugo korištenje površina javne namjene.“
Vijeće prihvaća dodatne točke dnevnog reda.


Na prijedlog predsjednika Vijeće jednoglasno  utvrđuje

D N E V N I   R E D

1. Izglasavanje nepovjerenja potpredsjedniku Vijeća Kristijanu Iličiću-donošenje zaključka
2. Izbor potpredsjednika Vijeća-donošenje zaključka
3. Promjena Statuta Grada Zagreba-donošenje zaključka
4. Prijedlog odluke o izmjenama i dopuni Odluke o davanju u zakup i na drugo korištenje površina javne namjene-donošenje zaključka
5. Aktualna komunalna problematika
a) Nepridržavanje voznog reda autobusne linije 215-donošenje zaključka
b) Neredoviti odvoz miješano komunalnog otpada-donošenje zaključka
6. Pitanja i prijedlozi.
Ad 1. Izglasavanje nepovjerenja potpredsjedniku Vijeća Kristijanu Iličiću
Predsjednik usmeno informira članove Vijeća o predmetu rasprave i odlučivanja.
Na prijedlog Ivan Zvonimira Božića, Stipo Davidovića, Saše Sumajstorčića, Damira Perice i Marine Marunić.

Vijeće jednoglasno donosi

Z A K LJ U Č A K

o izglasavanju nepovjerenja potpredsjednika Vijeća Mjesnog odbora Trnava
1. Vijeće Mjesnog odbora Trnava razrješuje Kristijana Iličića s mjesta potpredsjednika Vijeća zbog izglasavanja nepovjerenja.

2. Kristijan Iličić dana 15. lipnja 2022. prestaje obnašati dužnost potpredsjednika Vijeća.

3. Ovaj zaključak bit će objavljen na oglasnoj ploči u Sjedištu Mjesnog odbora.

Ad 2. Izbor potpredsjednika Vijeća
Predsjednik usmeno informira članove Vijeća o predmetu rasprave i odlučivanja.

Ivan Vrgoć, Zvonimir Božić, Stipo Davidović i Damir Perica predlažu za potpredsjednika Vijeća Mjesnog odbora Trnava Sašu Sumajstorčića.


Vijeće s 5 glasa „za“ i 2 „suzdržana“ donosi

Z A K LJ U Č A K

o izboru potpredsjednika Vijeća Mjesnog odbora Trnava

3. Za potpredsjednika Vijeća Mjesnog odbora Trnava izabran je Saša Sumajstorčić.


2. Ovaj zaključak bit će objavljen na oglasnoj ploči u Sjedištu Mjesnog odbora.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

AD. 3. Promjena Statuta Grada Zagreba.

   Predsjednik usmeno informira članove Vijeća o predmetu rasprave i odlučivanja.

Bez rasprave Vijeće jednoglasno donosi

ZAKLJUČAK

o promjeni Statuta Grada Zagreba

1. Vijeće je primilo na znanje STATUTARNU ODLUKU o izmjenama i dopunama Statuta Grada Zagreba..

2. Ovaj zaključak bit će objavljen na oglasnoj ploči u Sjedištu Mjesnog odbora.

Ad. 4. Prijedlog odluke o izmjenama i dopuni Odluke o davanju u zakup i na drugo korištenje površina javne namjene.
   Predsjednik usmeno informira članove Vijeća o predmetu rasprave i odlučivanja.
U Raspravi sudjeluju: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.
Vijeće jednoglasno donosi
ZAKLJUČAK

o prijedlogu odluke o izmjenama i dopuni Odluke o davanju u zakup i na drugo korištenje površina javne namjene

1. Vijeće je razmotrilo prijedlog odluke o izmjenama i dopuni Odluke o davanju u zakup i na drugo korištenje površina javne namjene, te na isti nema primjedbi i prijedloga.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 5. 
a) Nepridržavanje voznog reda autobusne linije 215
U Raspravi sudjeluju: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.

Vijeće jednoglasno donosi
ZAKLJUČAK

o nepridržavanju voznog reda autobusne linije 215

1. Vijeće je zaprimilo pritužbu članice Vijeća Silvane Vučković na nepridržavanje voznog reda autobusne linije 215koju smatra opravdanom.
2. Traži se od Vijeća Gradske četvrti Donja Dubrava da od trgovačkog društva ZET-a zatraži očitovanje zbog čega autobusna linija se ne pridržavaju prvog jutarnjeg termina vožnje od 4h i 20min.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

b) Neredoviti odvoz miješano komunalnog otpada.
U Raspravi sudjeluju: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.

Vijeće jednoglasno donosi
ZAKLJUČAK
o odvozu miješanog komunalnog otpada
4. Vijeće je zaprimilo pritužbu članice Vijeća Silvane Vučković na neredoviti odvoz miješanog komunalnog otpada koju Vijeće smatra opravdanom.

5. Traži se od Vijeća Gradske četvrti Donja Dubrava da od podružnice Čistoća zatraži očitovanje o neredovitom odvozu komunalnog otpada.

6. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad. 6. pitanja i prijedlozi
Budući da se nitko nije javio za riječ predsjednik zatvara točku dnevnog reda i zaključuje sjednicu.
Dovršeno u 19:50 sati.
KLASA: 024-08/22-003/1250
URBROJ: 251-13-11-4-22-2

Zagreb, 15. lipnja 2022.
Zapisnik sastavio 

Silvestar Smrekar        





Vijeća Mjesnog odbora

